25. ΕΓΓΡ ΑΦΟΝ ΔΙΟΙΚΗΣΕΩΣ ΙΚΑ Αριθ. 150743 της 3 Δεκ. 1953 Υπολογισμός των ημερών αδείας των μισθωτών, ως ημερών εργασίας δια την καταβολήν του επιδόματος ανεργίας. Εν σχέσει με τον χρόνον ενάρξεως της επιδοτήσεως ανεργίας των ησφαλισμένων οίτινες κατά τον χρόνον της καταγγελίας της συμβάσεως εργασίας των έλαβον παρά του εργοδότου των εις χρήμα την μη ληφθείσαν διαρκούσης της σχέσεως εργασίας άδειαν του Ν. 539/45, γνωρίζομεν υμίν τα ακόλουθα: Ως γνωστόν, συμφώνως προς τας διατάξεις του άρθρ. 8 Α.Ν. 1846/51 αι ημέραι καθ’ ας ο μισθωτός έτυχεν αδείας λογίζονται ως ημέραι εργασίας εφ’ όσον κατεβλήθη δι’ αυτούς μισθός. Εξ άλλου δια του άρθρ. 5 παρ. 5 Ν. 539/45 ορίζεται ότι μισθωτός ούτινος καταγγέλλεται η σύμβασις εργασίας προ της λήξεως της ης δικαιούται αδείας, δικαιούται αποζημιώσεως ίσης προς τας αποδοχάς των ημερών της μη ληφθείσης αδείας. Εκ της αντιπαραβολής των διατάξεων των παρατιθεμένων ανωτέρω άρθρων προκύπτουσι τα ακόλουθα: α)Ότι η υπό του άρθρ. 5 παρ. 5 Ν. 539/45 προβλεπομένη καταβολή των μισθωτών εις χρήμα των ημερών της μη ληφθείσης αδείας δεν αποτελεί αμοιβήν δι’ ημέρας μη παρασχεθείσης εργασίας, περί ων το άρθρ. 8 Α.Ν. 1846/51, αλλ’ ειδικήν αποζημίωσιν, ης ο υπολογισμός γίνεται βάσει του ημερομισθίου επί τον αριθμόν ημερών της αδείας ην θα ελάμβανεν ούτος διαρκούσης της σχέσεως εργασίας. β)Ότι η σύμβασις εργασίας λύεται από της κοινοποιήσεως τω απολυομένω του σχετικού εγγράφου καταγγελίας παρά του υποχρέου εργοδότου μη παρεκτεινομένη επί τον αριθμόν ημερών της μη ληφθείσης αδείας και γ)Ότι αι διατάξεις του άρθρ. 8 Α.Ν. 1846/51 έχουν εφαρμογήν επί ημερών αδείας λαμβανομένης διαρκούσης της σχέσεως εργασίας και ουχί μετά τον οριστικόν τερματισμόν ταύτης. Επόμενοι των ανωτέρω εκτεθέντων γνωρίζομεν υμίν ότι η συμφώνως τω άρθρ. 5 παρ. 5 Ν. 539/45 καταβολή τω μισθωτώ εις χρήμα των ημερών της μη ληφθείσης διαρκούσης της σχέσεως εργασίας αδείας, ουδόλως επηρεάζει τον χρόνον ενάρξεως της καταβολής του επιδόματος ανεργίας ως ούτος καθορίζεται υπό των διατάξεων της κειμένης Νομοθεσίας. (Μετά την σελ. 308,08) Σελ. 308,09 ΚΒ-57 Επίδομα Ανεργίας 15Β.Η.α.25 15Β.Η.α.25 Επίδομα Ανεργίας 